Borgerne i Calais

Borgerne i Calais (fransk: Les Bourgeois de Calais) kalles en skulpturgruppe som avbilder seks borgere som i 1347, i begynnelsen av hundreårskrigen mot England (1337–1453), tilbød seg å ofre sine liv for å redde innbyggerne i den beleirede franske byen Calais. Billedhuggeren Auguste Rodin fikk i 1885 i oppdrag å utarbeide et minnesmerke over mennene. Etter nesten fire år med skissearbeider var skulpturen i 1888 klar, og etter flere runder kunne monumentet innvies i 1895. Kopier av den nå berømte skulpturen finnes idag over hele verden.

En avstøpning av en av figurene, «Mannen med nøklene», er oppstilt ved Solli plass i Oslo. Den ble avduket i 1902.

Skulpturer
Hundreårskrigen